KONNEN DWA OU YO

Dwa Nan Espas Travay 

OFCCP Pwoteje Ou Kont 

Diskriminasyon Nan Travay

1. Kisa diskriminasyon nan travay ye?

Jeneralman diskriminasyon nan travay egziste kote

yon anplwayè trete yon aplikan oswa anplwaye

diferan senpleman poutèt ras, koulè, relijyon,

sèks, oryantasyon seksyèl, idantite seksyèl, orijin

nasyonal, andikap, oubyen estati kòm yon veteran

pwoteje yon moun. Li ka rive tou si yon anplwayè

disipline, revoke, oswa aji mal ak yon anplwaye oswa

aplikan paske li diskite, divilge oswa poze kesyon

sou salè li. Diskriminasyon nan travay ka kont yon

sèl moun oswa yon gwoup.

2. Ki dwa mwen genyen?

Ou gen dwa pou travay nan yon anviwònman ki san

diskriminasyon. Yo pa gen dwa refize ba ou travay,

agrese ou, transfere ou, revoke ou, peye ou mwens,

oswa trete ou yon fason diferan poutèt ras ou, koulè,

relijyon, sèks, oryantasyon seksyèl, idantite seksyèl,

orijin nasyonal, andikap, oubyen estati veteran

pwoteje ou. Ou gen dwa pou diskite, divilge oswa

mande enfòmasyon sou salè ou, salè kolèg travay ou,

ak salè oswa òf aplikan travay.

3. Èske OFCCP aplike lwa diskriminasyon

nan travay?

Wi. OFCCP aplike Dekrè Egzekitif 11246, Seksyon

503 nan Lwa Reyabilitasyon an, ak Lwa Asistans

Retabliman Veteran Peryòd Vyetnam yo. Ansanm,

lwa sa yo fè li ilegal pou konpayi k ap fè biznis ak

Gouvènman Federal la fè diskriminasyon kont

anplwaye ak aplikan ki baze sou rezon ki pwoteje

ki nan lis ki anwo la a. Yo entèdi tou 

diskriminasyon ki fèt paske yon anplwaye oswa 

aplikan poze kesyon, diskite, oswa divilge salè.

4. Kimoun OFCCP pwoteje?

OFCCP pwoteje dwa anplwaye ak moun k ap mande

travay nan konpayi k ap fè biznis ak Gouvènman

Federal la. Sa a gen ladan anplwaye nan bank,

konpayi enfòmasyon teknoloji, izin kote yo trete

vann, magazen an detay, izin fabrikasyon, konpayi

kontablite, ak konpayi konstriksyon, ak plis toujou.

5. Kouman pou mwen konnen si y ap

fè diskriminasyon kont mwen?

Diskriminasyon ka pran anpil fòm epi

moun nan pa oblije fè li ak entansyon

pou li ilegal. Anjeneral, gen de (2) kalite

diskriminasyon lwa a entèdi:

Tretman ki diferan rive lè yon anplwayè

trete yon aplikan oswa anplwaye diferan

ak lòt yo ki nan menm sitiyasyon an, epi

tretman diferan an se akoz ras, koulè,

relijyon, sèks, oryantasyon seksyèl, idantite

seksyèl, orijin nasyonal, andikap, oubyen

estati veteran pwoteje moun nan.

Enpak ki diferan rive lè yon anplwaye gen

regleman oswa prensip ki sanble jis ak pou

tout moun men gen yon enpak negatif sou

moun yon sèks, ras, oswa gwoup etnik an

patikilye, moun ki andikape, oswa lòt gwoup ki

pwoteje.

6. Ki sa ki kèk egzanp diskriminasyon nan

travay ilegal?

Kèk egzanp diskriminasyon nan travay, kapab

genyen:

• Plase tout anplwaye Panyòl nan yon zòn travay

patikilye;

• Peye fanm mwens pase gason pou menm travay

la ;

• Plede agrese anplwaye ki pale ak yon aksan;

• Bay pwomosyon sèlman pou sèten anplwaye ki

baze sou sèks yo oswa ras yo;

• Egzije tès, tankou tès matematik oswa egizjans pou

leve, ki pa gen rapò ak travay la, men ki elimine

aplikan nan sèten gwoup;

• Refize peye konje maladi bay anplwaye fi ki sot

akouche men peye anplwaye ki fè operasyon nan

jenou; ak

• Revoke yon anplwaye paske li diskite salè li ak yon

kolèg travay.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
7. Ki sa mwen ka fè si mwen kwè anplwayè 

mwen fè diskriminasyon kont mwen?

Ou ka depoze yon plent avèk OFCCP si ou panse yo 

te fè diskriminasyon kont ou nan travay, oswa lè ou t 

ap aplike pou travay, poutèt ras, koulè, relijyon, sèks, 

oryantasyon seksyèl, idantite seksyèl, orijin nasyonal, 

andikap, oubyen estati veteran pwoteje ou, oswa paske 

ou te poze kesyon, diskite, oswa divilge konpansasyon 

pa ou oswa pa lòt moun. Ou pa bezwen konnen ak 

sètitid anplwayè ou a se yon kontraktè federal oswa 

sou-kontraktè pou pote yon plent. 

8. Kijan pou mwen fè pou mwen depoze yon 

plent ak OFCCP?

Pou depoze yon plent diskriminasyon, ou kapab:

• Ranpli yon fòm sou sitwèb OFCCP a epi soumèt li sou 

entènèt;

• Ranpli yon fòm an pèsòn nan biwo OFCCP a; oswa

• Poste, imèl, oswa fakse yon fòm ranpli bay biwo 

OFCCP rejyonal ki kouvri koet diskriminasyon w ap 

akize a te fèt la.

Fòm sa a disponib sou entènèt nan http://www.dol.

gov/ofccp/regs/compliance/pdf/pdfstart.htm oswa 

sou papye nan tout biwo OFCCP yo. Pou jwenn biwo ki 

pi pre ou la, vizite lis sou entènèt biwo OFCCP yo nan 

http://www.dol.gov/ofccp/contacts/ofnation2.htm.

Ou dwe sonje siyen fòm plent ou ranpli a. Si ou pa fè 

sa, OFCCP ap toujou pran plent ou a, men yon anketè 

OFCCP pral mande w siyen fòm nan pandan yon 

entèvyou pou fè swit. Fòk ou depoze plent k ap akize 

diskriminasyon ki baze sou ras, koulè, relijyon, sèks, 

oryantasyon seksyèl, idantite seksyèl, oswa orijin 

nasyonal yo nan 180 jou apre dat diskriminasyon 

w ap akize a, amwenske yo pwolonje delè a pou 

yon bon koz. Mwen delè 180 jou a aplike pou plent 

k ap akize diskriminasyon pou diskite, divilge, 

oswa poze kesyon sou salè. Fòk ou depoze plent k 

ap akize diskriminasyon ki baze sou estati pwoteje 

veteran oswa andikap yo yo nan 300 jou apre dat 

diskriminasyon w ap akize a, amwenske yo pwolonje 

delè a pou yon bon koz.

9. Èske anplwayè mwen kapab revoke mwen, mete 

mwen nan yon pozisyon pi ba, oswa trete mwen 

mal paske mwen te depoze yon plent?

Non. Li ilegal pou anpwlayè ou pran vanjans kont ou poutèt 

ou pote yon plent oubyen patisipe nan yon ankèt. Règleman 

OFCCP yo pwoteje ou kont arasman, entimidasyon, menas, 

presyon, oswa vanjans pou revandike dwa ou yo.

10.Èske mwen ka pote yon plent avèk OFCCP ak 

Komisyon Opòtinite Travay Egal-Ego / Equal 

Employment Opportunity Commission (EEOC)?

Wi, si ou depoze plent la ak OFCCP ak EEOC ajans ki 

apwopriye a ap mennen yon ankèt sou plent ou a. Nan kèk 

ka, OFCCP ak EEOC ka deside travay ansanm pou mennen 

ankèt sou plent ou a.

Jeneralman OFCCP kenbe plent ki fét kont kontraktè 

federal kote sanble yo gen abitit ap diskriminasyon ki 

afekte yon gwoup anplwaye oswa aplikan. Jeneralman 

OFCCP kenbe plent ki fét kont kontraktè federal yo akize 

diskriminasyon ki baze sou oryantasyon seksyèl oswa 

idantite seksyèl yon moun, andikap, oswa estati veteran 

pwoteje Jeneralman, OFCCP kenbe plent ki fét kont 

kontraktè federal ki akize diskriminasyon yo fè kont moun 

paske yo te diskite, divilge, oswa poze kesyons ou salè

11. Kisa ki pral pase si yo twouve mwen te yon 

viktim diskriminasyon nan travay?

Ou ka gen dwa pou jwenn yon reparasyon ki mete ou nan 

yon pozisyon ou te dwe ye a si diskriminasyon an pa janm 

te pase. Yo ka ba ou travay la, ba ou prwomosyon, reba ou 

travay ou, oswa transfere ou. Epi tou ou kapab gen dwa 

pou resevwa lajan ou te sipoze touche avan, apre, yon 

ogmantasyon, oswa yon meanl reparasyon sa yo. Anplis, 

OFCCP ka fè yon jan pou yo entèdi oswa retire konpayi a 

pou konsidereasyon pou kontra federal pi devan oswa fè 

yo anile oswa kontra li genyen, si OFCCP jwenn ta twouve 

kontraktè federal oswa sou kontraktè ate vyole nenpòt nan 

lwa li yo.

Pou plis enfòmasyon:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Tanpri note fèy enfòmasyon sa a bay enfòmasyon jeneral. Li pa gen 

entansyon ranplase lwa ki egziste ak règleman konsènan pwogramki dekri nan 

dokiman sa a.

.

Yo te revize sa a nan dat septanm 2016

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp